Het sijn comen te rechte inde banc voe meye en scepen te
loven jan marcels de jonge jan van udekem voirspreke
en lambrecht necker die na de heerlich ons gened hen
des htogen en den rechte sijnre stad van loven comen en
geleit sijn tot allen den goeden jans jouffr ydenoyen en katline
van nodevoirt van thiene in deen zijde goessen en vranc
meylaens gebruede voe hen en huen medeplichten die
dair inne ptie soude mogen maken de welke zij op hen
namen in dande Aldair de voirs drie geleidde vsochte
in huen scepen brieve gehoude te worden van sesse boende
lants gelegen tusschen wange en lae in ene stucke tussche
de goeden der wittevrouwe van thiene en reyneers oliviers
doer welc lant een strate strecken en gaende es Ende na
dien spraken de voirs ii gebruede tvoirs goet aen Sesgende
dat een geheten jouffr maghtelt meylaens tvoirs goet
beseten hadde over xxxv xl jaen en dair bove alse hue
wettige erve en dat zij dair uut wae gestorve sond der
van huen live te laten alse uut huen erve Seggen voirt dat
de selve jouffr vande voirs goede vcocht hadde op en af gedaen
na huer geliefden sond yemants toedoen en soe waner de gronthe
vande voirs goede voe den chijs hadde willen volgen dat de conde
d af als erfwijf altijt hadde gedaen geweest aen d voirs jouffr
maghteld en dat de selve jouffr maghtelt tvoirs goet alt
in pechtingen alse hue erflijcheit uutgegeve hadde en dat
de ghene die dat hadde gehoude der voirs jouffr maghtelt
den pacht dair af hadden betaelt Oic wairt wair dat de voirs
jan van nodevoirt die den brief vande voirs beleide hadde bekent
comen wae inden hof te wange en hadde aldair tvoirs goet
ontfangen na shoefs recht en een clage opte selve goede na d
vant recht gedaen en daen teynden gemechticht jane van nodevoirt
te
den jongen sinen soen tvoirs goet metten hofrechte also voirt
bedingen en dat de selve jan van nodevoirt borge geselt hadde